ওয়েবকাস্টিং বন্ধ থাকলেও চলবে ভোটগ্রহণ, জানাল নির্বাচন কমিশন

কলকাতা: ওয়েবকাস্টিং (WebCasting) নিয়ে আরও কড়া পদক্ষেপ নির্বাচন কমিশনের (Election Commission of India)। ওয়েবকাস্টিংয়ের ক্যামেরা বন্ধ থাকলে ভোটগ্রহণ বন্ধ থাকবে না। রাজ্যের মুখ্য নির্বাচনী আধিকারিকের দফতর জানিয়েছে, সপ্তম দফাতেও সব বুথে ওয়েবকাস্টিংয়ের ব্যবস্থা থাকছে। ওয়েবকাস্টিংয়ের ক্যামেরা চালু রাখার দায়িত্ব প্রিসাইডিং অফিসারের। ক্যামেরা না চললে তিনি সেক্টর অফিসারকে জানাবেন। প্রয়োজনে তিনি জানাবেন রিটার্নিং অফিসারকে। দ্রুত ক্যামেরা চালু করতে হবে। ক্যামেরা বন্ধ থাকলে ভোটগ্রহণ বন্ধ থাকবে এমন কোনও নির্দেশিকা দেওয়া হয়নি। একমাত্র কলকাতা বন্দর এলাকাতে ছয়টি বুথে ওয়েবকাস্টিং হচ্ছে না। ওই বুথগুলিতে ভিডিয়ো রেকর্ডি করা হবে। নেটওয়ার্কের কারণে গোসাবা, বাসন্তীর কয়েকটি বুথে ওয়েবকাস্টিং হবে না।

উল্লেখ্য, শনিবার সকাল সাতটা থেকে ভোটগ্রহণ শুরু হয়েছে। রাজ্যে নটি লোকসভা কেন্দ্রে ভোট হচ্ছে। সেগুলি হল, উত্তর কলকাতা, দক্ষিণ কলকাতা, যাদবপুর, জয়নগর, বসিরহাট, বারাসত, মথুরাপুর, ডায়মন্ডহারবার, দমদম। ভোটের দিন কোনও বুথে ভোটগ্রহণের সময় সর্বক্ষণ ক্যামেরা চালু থাকলে ভোট শেষ সেক্টর অফিসারের কাছে সার্টিফিকেট দিতে হবে প্রিসাইডিং অফিসারকে। রিপোর্ট দিয়ে জানাতে হবে সারা দিন কোনও সমস্যা হয়নি।